व्हाइट हाउस के बेनाम सूत्रों के हवाले से ‘ एनबीसी ’ ने अपनी एक रिपोर्ट में केली को कई बार ट्रंप को ‘ मूर्ख ’ बुलाने का दावा किया गया था। सेवानिवृत्त जनरल ने खबरों के तुरंत बाद ही इसे खारिज कर दिया। केली वेस्ट विंग में जाने से पहले ट्रंप के होमलैंड सुरक्षा सचिव भी रहे हैं। केली ने कहा , ‘‘ मैंने किसी अन्य की तुलना में राष्ट्रपति के साथ अधिक समय बिताया है और हमारे बीच अविश्वसनीय रूप से खरे एवं मजबूत संबंध हैं। उन्हें पता है कि मैं क्या हूं और उन्हें और मुझे पता है यह पूरी तरह बकवास है। मैं राष्ट्रपति , उनके एजेंडा और हमारे देश के प्रति प्रतिबद्ध हूं।